S-3728/2021

Mál þetta, sem dómtekið var 12. janúar sl., er höfðað með ákæru, útgefinni af lögreglustjóranum á höfuðborgarsvæðinu 6. júlí 2021 á hendur A-kk-þgf I-kk-þgf J-kk-þgf, kt. 000000- 0000[---], Reykjavík, fyrir eftirgreind brot framin í Reykjavík á árinu 2020, nema annað sé tekið fram:

1.

Fíkniefnalagabrot með því að hafa, miðvikudaginn 13. maí, haft í vörslum sínum 0,75 gaf amfetamíni sem ákærði geymdi innanklæða og lögregla fann við leit í kjölfar afskipta að Bjarnhólastíg í Kópavogi.

Telst háttsemin varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2.

Umferðarlagabrot með því að hafa, þriðjudaginn 26. maí, ekið bifreiðinni [ ---] austur Sæbraut við Langholtsveg, sviptur ökurétti á 72 km/klst, að teknu tilliti til vikmarka, þar sem hámarkshraði var 60 km/klst.

Telst háttsemi þessi varða 2., sbr. 4. mgr. 37. gr., sbr. 1. mgr. 95. gr. umferðarlaga nr. 77/2019.

3.

Þjófnað með því að hafa, þriðjudaginn 26. maí, stolið söluvarningi að verðmæti 5.575 kr. í verslun Esjuskálans að Vallagrund 3.

Telst háttsemin varða við 244. gr. almennra hegningarlaga nr. 19/1940

4.

Umferðar- og fíkniefnalagabrot með því að hafa, þriðjudaginn 26. maí, ekið bifreiðinni [ ---] um Vallargrund og Kollagrund, sviptur ökurétti og óhæfur til að stjórna henni örugglega vegna áhrifa slævandi lyfja og ávana- og fíkniefna (í blóði mældist amfetamín 300 ng/ml, díazepam 32 ng/ml og klónazepam 73 ng/ml) og í umrætt sinn haft í vörslum sínum, án heimildar, 10 töflur af ávana- og fíknilyfinu Quetiapin Actavis 25 mg sem ákærði geymdi innanklæða og lögregla fann við leit í kjölfar handtöku ákærða á bifreiðastæði við Klébergslaug að Kollagrund.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr., sbr. 2. og 4. mgr. 3. gr., sbr. 5. og 6. gr. laga nr. 65/1974 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018. 5.

Þjófnað með því að hafa, laugardaginn 4. júlí, í félagi við A, kr. 000000- 0000, stolið Samsung farsíma að óþekktu verðmæti í Perlunni að Varmahlíð 1.

Telst háttsemin varða við 244. gr. almennra hegningarlaga nr. 19/1940

6.

Nytjastuld, umferðarlagabrot og brot gegn lögreglulögum með því að hafa, laugardaginn 30. maí, í heimildarleysi notað bifreiðina [ ---], sem áður hafði verið stolið að Funahöfða 1, og ekið bifreiðinni sviptur ökurétti og óhæfur til að stjórna henni örugglega vegna áhrifa slævandi lyfja og ávana- og fíkniefna (í blóði mældist alprazólam 15 ng/ml, amfetamín 960 ng/ml og klónazepam 12 ng/ml). Lögregla varð ákærða vör er hann ók um Arnarbakka og gaf honum merki um að nema staðar með forgangsljósabúnaði lögreglubifreiðarinnar sem ákærði sinnti í engu heldur ók um Fálkabakka, Höfðabakka, Vesturhóla og Vesturberg, þar sem ákærði stöðvaði loks bifreiðina við hús nr. 100.

Telst háttsemi þessi varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 6. mgr. 7. gr., sbr. 1. mgr. 94. gr. sömu laga auk 19. gr., sbr. 41. gr. lögreglulaga nr. 90/1996.

7.

Umferðarlagabrot með því að hafa, fimmtudaginn 12. nóvember, ekið bifreiðinni [ ---] um Hólmaslóð, óhæfur til að stjórna henni örugglega vegna áhrifa slævandi lyfja og ávana- og fíkniefna (í blóði mældist amfetamín 430 ng/ml, demoxepam 580 ng/ml, desmetýlklórdíazepoxíð 950 ng/ml, klónazepam 20 ng/ml, klórdíazepoxíð 370 ng/ml og nordíazepam 85 ng/ml) uns lögregla stöðvaði aksturinn á bifreiðastæði við Hólmaslóð 8-10.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8.

Þjófnað með því að hafa, fimmtudaginn 19. nóvember, stolið söluvarningi að verðmæti 1.169 kr. í verslun Nettó að Fiskislóð 3.

Telst háttsemin varða við 244. gr. almennra hegningarlaga nr. 19/1940.

9.

Umferðar- og fíkniefnalagabrot með því að hafa, þriðjudaginn 29. desember, ekið bifreiðinni [ ---] vestur Miklubraut og um Háaleitisbraut, sviptur ökurétti og óhæfur til að stjórna henni örugglega vegna áhrifa áfengis, slævandi lyfja og ávana- og fíkniefna (í blóði mældist vínandi 0,78‰, alprazólam 9,9 ng/ml, amfetamín 180 ng/ml, klónazepam 6,7 ng/ml, metýlfenidat 40 ng/ml) uns lögregla stöðvaði aksturinn á Háaleitisbraut, við Fellsmúla, og í umrætt sinn haft í vörslum sínum 1,25 gaf marihúana sem ákærði geymdi innanklæða og lögregla fann við leit.

Telst háttsemin varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10.

Umferðarlagabrot með því að hafa, laugardaginn 2. janúar 2021, ekið bifreiðinni [ --- ] um Nóatún, Laugaveg, Ásholt og Brautarholt, sviptur ökurétti og óhæfur til að stjórna henni örugglega vegna áhrifa slævandi lyfja og ávana- og fíkniefna (í blóði mældist amfetamín 45 ng/ml, desmetýlklórdíazepoxíð 430 ng/ml, klónazepam 14 ng/ml, klórdíazepoxíð 330 ng/ml og metýlfenidat 50 ng/ml) uns lögregla stöðvaði aksturinn í Brautarholti, við Stórholt.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

11.

Þjófnað með því að hafa, laugardaginn 6. febrúar 2021, stolið Xioami Pro hlaupahjóli, Zero 8 hlaupahjóli og tveimur hjálmum, samtals að áætluðu verðmæti 210.000 kr. í það minnsta en munirnir stóðu utandyra við Spöngina 15.

Telst háttsemin varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta sviptingu ökuréttar skv. 101. gr. laga nr. 77/2019. Loks er, með heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, krafist upptöku á 10 töflum af ávana- og fíknilyfinu Quetiapin Actavis, 10 töflum af lyfinu Keppra 500 mg og 12,31 gaf óþekktu hvítu efni, sbr. afskipti lögreglu í 1. tl. auk 1,25 gaf marihúana, sbr. afskipti lögreglu í 9. tl.

Við fyrirtöku málsins 12. janúar sl., féll ákæruvaldið frá þeim hluta í ákæruliðnr.11 í ákæru sem laut að þjófnaði á Zero 8 hlaupahjóli og tveimur hjálmum.

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru þannig breyttri. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda, verjanda ákærða og ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærði er fæddur í maí 1986. Samkvæmt framlögðu sakavottorði, dagsettu 29. júní 2021, á ákærði nokkurn sakaferil að baki sem nær aftur til ársins 2004. Nú síðast var ákærði þann 16. apríl 2019 dæmdur til að sæta fangelsi í 15 mánuði meðal annars fyrir að aka í fimmta sinn undir áhrifum ávana- og fíkniefna og í sjötta sinn sviptur ökurétti. Þá var ákærði sviptur ökurétti ævilangt frá sama degi að telja. Þann 30. desember 2019 var ákærða veitt reynslulausn í tvö ár, á eftirstöðvum refsingar sem ákveðin var með dómum 17. maí 2016, 29. júní 2016, 23. desember 2016 og 16. apríl 2019, alls 315 dagar. Ákærði hefur með brotum sínum samkvæmt ákæru brotið gegn þeirri reynslulausn. Ber að dæma reynslulausnina upp og ákveða refsingu ákærða íeinu lagi, sbr. 1. mgr. 82. gr. laga um fullnustu refsinga nr. 15/2016, sbr. 60. gr. almennra hegningarlaga nr. 19/1940. Við ákvörðun refsingar verður litið til þess að ákærði hefur játað brot sín greiðlega fyrir dómi og er það til refsilækkunar. Einnig verður litið til þess sem kom fram í máli verjanda að ákærði sé að taka á sínum málum, hafi farið í meðferð og sé edrú, er þetta stutt gögnum. Þá kom fram í máli ákærða að hann iðrist gjörða sinna og sé nú að eigin frumkvæði að gera allt til að snúa við lífi sínu til betri vegar. Horfir þetta til refsilækkunarsbr. 5. og 8. tl. 1. mgr. 70. gr. almennra hegningarlaga. Á hinn bóginn ber að líta til þess að ákærði er nú sakfelldur fyrir fjölmörg umferðar- fíkniefna og hegningarlagabrot. Þá var brot samkvæmt 5. ákærulið í ákæru framið í félagi við tilgreindan aðila, er það til refsiþyngingar sbr. 2. mgr. 70. gr. almennra hegningarlaga. Við ákvörðun refsingar verður einnig litið til 255. gr. almennra hegningarlaga. Þá er fastmótuð dómvenja fyrir því að ákveðin umferðarlagabrot af sömu tegund hafi ítrekunaráhrif með stoð í 5. tölulið 1. mgr. 70. gr. almennra hegningarlaga nr. 19/1940 þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Er í því sambandi tekið mið af skilyrðum 71. gr. almennra hegningarlaga nr. 19/1940 fyrir ítrekunaráhrifum brota. Um þessi sjónarmið vísast meðal annars til dóma Landsréttar í málum nr. 832/2019 og 3/2020. Verður með vísan til framangreinds og sakaferils ákærða litið svo á að ákærði sé nú í sjötta sinn eftir að hann varð fullra 18 ára, sbr. 1. mgr. 71. gr. laga nr. 19/1940, og innan ítrekunartíma, fundinn sekur um að aka undir áhrifum ávana- og fíkniefna og í sjöunda sinn fundinn sekur um að aka sviptur ökurétti.

Með hliðsjón af framangreindu, sakarefni þessa máls, sakaferli ákærða, dómvenju og ákvæðum 77. gr. og 60. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 3 ár. Með vísan til dómvenju þykja ekki efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða.

Í samræmi við kröfugerð ákæruvaldsins og með vísan til lagaákvæða í ákæru eru gerð upptæk til ríkissjóðs 10 töflur af ávana- og fíknilyfinu Quetiapin Actavis, 10 töflur af lyfinu Keppra 500 mg, 12,31 grömm af óþekktu hvítu efni og 1,25 grömm af marihúana.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, bæði á rannsóknarstigi og fyrir dómi, 781.200 krónur, að meðtöldum virðisaukaskatti, og 944.201 krónu í annan sakarkostnað.

Dómsuppkvaðning hefur dregist fram yfir frest samkvæmt 1. mgr. 184. gr. laga nr. 88/2008. Dómari og málflytjendur töldu ekki þörf á því að málið yrði flutt að nýju.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, A-kk-nf I-kk-nf J-kk-nf, sæti fangelsi í 3 ár.

Áréttuð er ævilöng svipting ökuréttar ákærða.

Upptæk eru gerð til ríkissjóðs 10 töflur af ávana- og fíknilyfinu Quetiapin Actavis, 10 töflur af lyfinu Keppra 500 mg, 12,31 grömmaf óþekktu hvítu efni og 1,25 grömmaf marihúana.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 781.200 krónur, og 944.201 krónu í annan sakarkostnað.

S-kk-nf Ö-kk-nf C-kk-nf